《辛未腊月香溪先生为题拥书图次韵奉酬》
清代·江昱

拥书不读徒百城，蓄酒不醉以酒名。忍贫远愧古人守，闭门吟出饥鸢声。

新诗似嘲困蹇束，是爱非嫉若治秃。囊钱既误书亦荒，尚要空弮入场屋。

作者简介：（1706—1775）清江苏江都人，字宾谷，号松泉。诸生。少有圣童之名。安贫嗜学，被刘藻、沈德潜称为“国士”。通声音训诂之学，尤精《尚书》，著《尚书私学》，尝与程廷祚辨论《尚书》古文，袁枚目为“经痴”。亦长于诗，与厉鹗、陈章相倡和。有《韵歧》、《松泉诗集》、《潇湘听雨录》、《药房杂志》、《不可不知录》、《梅鹤词》。